cyanic-selkie/wikianc huggingface dataset:
Brendan Christian
Han utmerket seg allerede som junior da han tok sølv på 200 meter under juniorverdensmesterskapet i friidrett i 2002. Han oppnådde også sjetteplass på 100 meter. Christian deltok også under OL i 2004, men der gikk han ut i kvartfinalen. Han var med i Samveldelekene 2006 og der ble han slått ut i semifinalen.
Hans beste tid på 100 meter er 10,11 sekunder og denne rekorden satte han den 28. mai 2004 i College Station i Texas.
Mick Brown
Mick Brown også kjent som Wild Mick Brown (født 8. september 1956) er en trommeslager som har spilt i bandene Lynch Mob, Dokken og Xciter. Han er co-stifter av Dokken og er kjent av mange Dokken-fans som «Wild Mick Brown». Mick spilte trommer for Ted Nugent på hans 2006 «Unleash the Beast Global ScorchTurne», og også på hans 2007 turne.
Pueblo Lavalleja
Pueblo Lavalleja er en by i Salto-departementet i det nordvestlige Uruguay. Byen har om lag 1 049 innbyggere. Pueblo Lavalleja ble grunnlagt i 1860.
Ruy de Freitas
Ruy de Freitas (født 24. august 1916 i Brasília, død 2. august 2012) var en brasiliansk basketballspiller som deltok i De olympiske leker i 1948 i London og 1952 i Helsingfors.
Pueblo Lavalleja
Befolkning
Pueblo Lavalleja har 1 049 innbyggere (beregning 2004)
Kilde:
Ruy de Freitas
De Freitas vant en olympisk bronsemedalje i basketball under OL i 1948 i London. Han var med på det brasilianske laget som kom på tredjeplass i basketturneringen bak USA og Frankrike. Det var andre gang som basketball sto på det olympiske programmet, 23 lag deltok i turneringen. Brasil vant over Tsjekkoslovakia i kvartfinalen men tapte semifinalen til Frankrike 33–45 som siden tapte finalen til USA. Brasil beseiret Mexico i bronsefinalen 52–47.
Svinekjøtt
Svinekjøtt, også kalt flesk, er kjøtt fra svin. Kjøttet regnes som saftig, mørt og magert, og det er et av de mest spiste kjøttslagene i Norge. Det aller meste på grisen kan brukes til mat til mennesker.
Moderne svinekjøtt er magert og velsmakende, sammenlignet med svinekjøttet som fantes på markedet før 1950. Den høye kvaliteten på svinekjøtt skyldes både moderne avlsmetoder og nye slaktemetoder. Svinekjøtt har også den fordel at mye fettet ligger konsentrert og lett kan fjernes. Renskåret svinekjøtt har derfor typisk en fettkonsentrasjon på kun 2–5 prosent.
Jøder og muslimer spiser ikke svin
Svinekjøtt er populært over det meste av verden, men muslimer og jøder spiser av religiøse årsaker ikke svinekjøtt. Forskere har antydet at den religiøse motstanden mot svinekjøtt kan ha sammenheng med sykdom som følge av rått svinekjøtt i førkristen tid. Noen (antropologen Marvin Harris) har også antydet at det kan ha hatt med lønnsomhet å gjøre, siden grisen bare kunne utnyttes til mat. Jødenes forbud mot å spise svinekjøtt står å lese i tredje (spesielt kapittel 11) og femte Mosebok i Det gamle testamente. Det er mange hundre år eldre enn det tilsvarende forbudet i Koranen, men ikke desto mindre mener man at det er de samme forholdene som ligger bak forbudene.
Barry Sparks
Barry Sparks (født 20. juni 1968 i Lucasville) er den nåværende bassisten i det amerikanske glam-metal bandet Dokken.
Svinekjøtt
Stykningsdeler av svin
Norsk slaktegris fôres opp til den blir cirka 90 kg tung før den slaktes. Slaktevekten på en kvalitetsgris utgjør da typisk cirka 75 kg. Grisen parteres og stykkes opp etter norske tradisjoner, som nødvendigvis ikke er lik andre lands. I Norge gir dette vanligvis disse stykningsdelene:
Av innmat brukes gjerne lever, nyrer, hjerte, lunger og tungen. Dessuten brukes griseblod (ferskt eller dypfrossent) til såkalt blodmat, for eksempel til blodklubb, blodpølse, blodpudding og blodpannekake. I tillegg brukes ører og hale til dyremat, for eksempel som frysetørkede griseører eller grisehaler som godbiter til hund.
Silistra
Silistra (bulgarsk: Силистра) er en havneby langs Donau i det nordøstlige Bulgaria, med omtrent 39 000 innbyggere. Donau i nord utgjør den nasjonale grensen mot Romania og Silistra er den siste bulgarske byen langs elven. Silistra er administrativt senter for Silistra oblast og en av de viktigste byer i den historiske regionen Sør-Dobrudsja.
Antikken og middelalderen
Silistra ble grunnlagt av romerne i 29 på en tidligere keltisk bosetting. De kalte stedet Durostorum (eller Doroststorum) og gjorde det til et viktig militærlager, havn og veiknutepunkt. Etter dakerkrigene til keiser Trajan (keiser 98-117) var Legio XI Claudia stasjonert på stedet for å sikre donaugrensen. Under keiser Gordian III (keiser 238-244) var Silistra utsatt for hyppige angrep av gotere, karpere og sarmatere. Den ble et viktig miliært senter i Moesia og utviklet seg til by under Marcus Aurelius. Allerede under keiser Decius (keiser 249-251) ble byen angrepet av gotere og karpere som gikk over Donau og rykket frem gjennom Moesia og Trakia. I forbindelse med disse kampene falt Decius i 251 i slaget ved Abrittus. Også under keiser Aurelian (keiser 270-275) kom det til konfrontasjoner med karperne i Silistraregionen. 272 slo Aruelian goterne som var ledet av kong Cannabaudes, men trakk seg likevel tilbake fra den romerske provinsen Dakia, nord for Donau. Silistra ble dermed på nytt en grenseby. 388 ble byen bispesete. Den vestromerske feltherren Flavius Aëtius, gjennom tidene den mest berømte person fra Silistra blir født på 390-tallet i daværende Durostorum.
Etter delingen av det romerske riket hørte Silistra til Østromerriket og senere til Det bysantinske riket.
Da bulgarerne ekspanderte på Balkan mot slutten av det 7. århundret ble byen som da het Drastar del av det første bulgarske riket. Under Simeon I hadde byen strategisk betydning i forsvaret mot ungarerne. I 969 ble den som en av de første bulgarske festningene angrepet under erobringstoktene til Svjatoslav I av Kiev. Da Svjatoslavs ekspansjon truet den politiske balansen i regionen, grep Bysants ved keiser Johannes Tzimiskes(keiser 969-976) inn. I 971 var den østlige delen av det bulgarske riket erobret av bysantinerne og svjatoslav ble tvunget til retrett. Etter bysantinernes gjenerobring i 971 ble byen kalt Theodoroupolis, da bysantinerne tilskrev seieren den hellige Theodoros.
Etter 1186 ble Silistra del av det andre bulgarske riket. Dette besto til 1396 da det ble erobret av Det osmanske riket. Silistra ble en del av provinsen Rumelia og sete for sandsjaket Silistra som senere ble utvidet til en selvstendig provins.
Nyere tid
Under Krimkrigen mellom 14. april til 23. juni 1854 ble byen beleiret av russiske tropper. Russerne klarte imidlertid ikke å innta byen som ble forsvart av osmanske tropper under ledelse av general Omar Pasja.
Silistra fikk som osmansk provins redusert sin størrelse; distriktene Osjakov, Odessa og Bessarabia ble overført til det russiske riket i overgangen mellom det 18. og det 19. århundret. Edirneprovinsen ble etablert i regionens sørlige områder i 1830. I 1854 ble Silistra sammenslått med byene Vidin og Niš og innlemmet i Donauprovinsen samme år. Silistra ble i 1854 endelig degradert til et kaza-sentrum i Ruse oblast.
Mellom 1819 og 1826 var Eliezer Papo, en kjent jødisk intellektuell, rabbi i Silistra. Papo gjorde byen kjent i det jødiske samfunnet forøvrig. Hans grav er fremdeles mål for pilegrimsreiser fra såvel Israel som Latin-Amerika.
I 1878 etter avslutningen av den russisk-tyrkiske krig ble Silistra inkludert i det autonome bulgarske fyrstedømmet, senere det bulgarske kongedømmet.
I mai 1913, etter mislykkede forhandlinger i London, aksepterte Bulgaria og Romania under en konferanse i Sankt Petersburg at byen og en 3 km² stor radius rundt denne skulle tilhøre Romania.
Etter den andre Balkankrigen (16. juli til 18. juli 1913), medførte Bukaresttraktaten (1913) Silistra og hele det sørlige Dobrudsja til Romania.
Bulgaria fikk Dobrudsja tilbake etter den andre verdenskrigen ved Bukaresttraktaten (1918), der Romania overga seg til Sentralmaktene (herunder Bulgaria). Ved Traktaten fra Neuilly-sur-Seine (1919) som etterfulgte den andre verdenskrigen ble området returnert til Romania.
Silistra fortsatte som del av Romania til den av aksemaktene understøttede freden i Kraiova i 1940, da byen igjen ble del av Bulgaria. Denne avtalen ble bekreftet under Paristraktatene i 1947. Silistra var sentrum for det rumenske Durostor fylke mellom 1913 og 1938, bortsett fra perioden under bulgarsk styre fra 1916-1918. Mellom 1938 og 1940 var byen del av den rumenske provinsen Ţinutul Mării.
Det tidligere vilayet Silistra omfattet hele den norødslige og østlige delen av dagens Bulgaria, det rumenske Dobrudsja og det ukrainske Budjak. Mellom 1913 og 1940 hørte Silistra og dagens bulgarske Dobrudsja til Romania.
Silistra i kulturen
Den tyrkiskfødte forfatteren Namık Kemal skrev på 1850-tallet skuespillet Vatan Yahut Silistre ("Fedrelandet eller Silistra"). Verket som ble oppført første gang 1. april 1873, tilkjennega patriotiske og liberale ideer som sto i motstrid til de osmanske interessene. Kemal ble som følge av dette deportert til Famagusta på Kypros. Kemals forfatterskap ble til inspirasjon bl.a. for Kemal Atatürk.
Per Midtstigen
Per Håvard Midtstigen (født 2. august 1953 i Hamar) er en norsk folkemusiker bosatt i Stange og en tidligere skøyteløper.
Silistra
Severdigheter
Byen Silistra er av den bulgarske turistunionen registrert som ett av de 100 fremste turistmål i Bulgaria. I området finnes en rekke spor fra romertiden. Fra det fjerde århundret har byen et av Europas mest verdifulle veggmalerier. Endelig utgjør den osmanske festningen og det historiske museet viktige turisattraksjoner.
Per Midtstigen
Musiker
Hans hovedinstrument er fløyte (sjøfløyte og blikkfløyte), i tillegg spiller han instrument som torader og munnspill. Han vant Spellemannprisen 1977 i klassen folkemusikk/gammaldans for I heitaste slåtten sammen med Ånon Egeland. Sammen med Steinar Ofsdal gjennomførte han på 70- og 80-tallet et prosjekt for å bevare den norske sjøfløytetradisjonen som var i ferd å dø ut sammen med de eldre utøverne av instrumentet. De to vant også Spellemannprisen 1989 i klassen folkemusikk/gammaldans for albumet Sjøfløyta.
Silistra
Srebarna naturreservat
Sørvest for byen, langs Donau ligger Srebarna naturreservat. Naturreservatet er fra 1983 oppført på UNESCOs liste over verdensarven.
Per Midtstigen
Skøyter
Per Midtstigens antatt beste distanse på skøyter var 500 meter med en personlig rekord på 40,1 satt på Gol 26. februar 1977. Som skøyteløper gikk han for Hamar Idrettslag.
Familie
Per Midtstigen er far til Mari Midtstigen.
Clodovil Hernandes
Clodovil Hernandes (født 17. juni 1937 i Elisiário i São Paulo i Brasil, død 17. mars 2009 i Brasília i Distrito Federal i Brasil) var en motedesigner, TV-programleder og politiker. Han begynte sin karriere som designer på 1960-tallet, og ble en kjent motedesigner på 1970-tallet. Tidlig på 1980-tallet begynte han å jobbe som programleder på TV, hvor han oppnådde stor suksess. Han var programleder for en rekke programmer på flere forskjellige kanaler.
Han ble valgt inn som kongressmann for delstaten São Paulo ved valgene i 2006, og ble den kandidaten som fikk tredje flest stemmer, med 493 951 stemmer, eller 2,43 % av de gyldige stemmene.
Han ble kjent for sine kontroversielle uttalelser som ofte ble ansett som upassende eller uhøflige, ofte rettet mot andre kjente personligheter. Han ble blant annet beskyldt for å fremme rasisme og antisemittisme.
Norsk rødliste for arter
Norsk rødliste for arter er en oversikt over arter som er vurdert å ha en risiko for å dø ut i Norge. Alle land som er tilsluttet Verdens naturvernunion (International Union for Conservation of Nature and Natural Resources – IUCN) skal ha en slik liste, men innholdet vil være individuelt for hvert enkelt land. Artsdatabanken utgir også Norsk rødliste for naturtyper.
Nasjonale rødlister må ikke forveksles med IUCNs rødliste (også kalt internasjonal rødliste), siden status for listene kan variere innenfor samme art, selv om de samme kategorier og kriterier ligger til grunn for begge.
Norsk rødliste
Gjeldende rødliste for arter i Norge ble publisert av Artsdatabanken den 24. november 2021 og heter «Norsk rødliste for arter 2021». At en art er «rødlistet» er ikke det samme som at den er «fredet» siden Artsdatabanken ikke har myndighet til å fatte beslutninger eller å iverksette tiltak som berører arter. Fredning av dyr og planter gjøres av lovgivende myndigheter.
Byggeskikk
Byggeskikk er et begrep som omfatter måter å bygge hus på, skikk og bruk i bygningsmessig forstand, innen et visst tidsrom i et gitt område – en region, en nasjon eller en kultur. Med denne betegnelsen forstås gjerne at byggemåten over en viss tid har vært så utbredt at den har satt et tydelig visuelt preg på bygningsmiljøet. Byggeskikken har etter sin definisjon rot i tradisjon som igjen er betinget av klima, ressurstilgang, økonomi, levemåte, behov for forsvar, fremmedkulturell påvirkning og forestillinger som overtro og religion. Byggeskikken kan være kontinental, nasjonal, regional og lokal – fra de store trekk, hovedpreg og ned til de enkelte bygningsdetaljer og dekor.
Norsk rødliste for arter
Norsk rødliste
Den første norske rødlista for arter kom i 1984 og inneholdt lister over virveldyr og karplanter.
Om norske rødlister
Det er IUCN som har utarbeidet kategorier og kriterier for rødlisting. I den nye nasjonale rødlista for arter har nye kategorier blitt innført for å passe til de internasjonale kriteriene.
Herma Bauma
Hermine «Herma» Bauma (født 23. januar 1915 i Wien, død 9. februar 2003 i Wien) var en østerriksk friidrettsutøver og håndballspiller. Hun tok Østerrikes første olympiske gullmedalje i en friidrettsøvelse.
Norsk rødliste for arter
Om norske rødlister
Norsk rødliste for arter forventes å bli revidert hvert femte år. Listen omfatter Fastlands-Norge, norsk økonomisk sone og fiskevernsonen ved Svalbard. Lista fra 2021 inneholder 34 167 arter, noe som utgjør ca. 21,0 % av de ca. 18 500 vurderte norske artene. Det er utarbeida en egen rødliste for fugler og pattedyr på Svalbard, som altså kommer i tillegg. En vet at det finnes mer enn 40 000 arter i Norge, men det korrekte antallet kan være nærmere 60 000. Dermed er mørketallene store, og det er mange arter man har for liten kunnskap om til å kunne vurdere.
Byggeskikk
Byggeskikken kan også, i motsetning til å være knyttet til et avgrenset område, være knyttet til en ideologi, eller en bevegelse. Eksempel på dette kan være hus tilhørende Steinerbevegelsen, hvor rette linjer i størst mulig grad unngås med den begrunnelse at naturen ikke har rette linjer.
Herma Bauma
Bauma begynte med friidrett 16 år gammel, først som sprinter, deretter med høyde- og lengdehopp. Ved en tilfeldighet begynte hun med spydkast og ble allerede som 16-åring østerriksk mester. Hun deltok under OL 1936 i Berlin og kastet 41,66 m, bare 10 cm for kort til å ta bronsemedaljen.
Norsk rødliste for arter
Om norske rødlister
Vurderingene som presenteres i Norsk rødliste for arter 2021 er utført av 95 eksperter fordelt på 19 ekspertkomitéer. Komitéene er oppnevnt av Artsdatabanken og er i hovedsak satt sammen av personer som arbeider ved norske naturhistoriske museer, universiteter og forskningsinstitusjoner.
Byggeskikk
Grenseoppgangen mellom byggeskikk og arkitektur er upresis og omstridt. Det er vanlig å betrakte byggeskikker som folkelige, tradisjonsbundne og kollektive vaner eller mønstre for utforming av bebyggelse, mens arkitektur er akademisk og vanligvis tilstreber innovasjon og individuelle løsninger. De to begrepene kan oppfattes som motsetninger, samtidig som det finnes store «gråsoner» mellom dem. Begrepet byggeskikk er tatt opp i alle nordiske språk, og dette gjør det mulig å beskrive folkelig bebyggelse uten å bruke ordet «arkitektur» sammen med kvalifisernde tillegg. De fleste andre språk mangler presise begreper med samme meningsinnhold og må som f.eks. engelsk ty til sammensetninger som vernacular architecture, folk architecture eller traditional architecture. På norsk forekommer også oversettelsen «folkearkitektur» som et synonym til byggeskikk.
Herma Bauma
Under OL 1948 i London vant hun gullmedaljen med et kast på 45,57 m. I tillegg satte hun to verdensrekorder (48,21 m i 1947 og 48,63 m i 1948). I 1950 vant hun gull under europamesterskapet i Brussel. Etter OL 1952 i Helsingfors, der hun ble nummer 9 med et kast på 42,54 m, la hun opp som sportsutøver.
Norsk rødliste for arter
Gjeldende kategorier og kriterier
Arter som er utdødd som reproduserende i landet. Ifølge IUCN skal denne kategorien kun benyttes når det ikke er spor av tvil om at arten er utryddet i landet. I tillegg skal arten ha reprodusert i Norge de siste 200 årene. Arter som har ekstremt høy risiko for å dø ut Arter som har svært høy risiko for å dø ut Arter som har høy risiko for å dø ut. En art er nær truet når den ikke tilfredsstiller noen av kriteriene for CR, EN eller VU, men er nære ved å tilfredsstille noen av disse kriteriene nå, eller i nær framtid. En art settes til kategori datamangel når usikkerhet om artens korrekte kategoriplassering er svært stor, og klart inkluderer hele spekteret av mulige kategorier fra og med CR til og med LC.. En art tilhører kategorien livskraftig når den ikke oppfyller noen av kriteriene for kategoriene CR, EN, VU eller NT, og ikke er satt til kategoriene DD, NA eller NE. NA er en kategori som omfatter arter som ikke skal bedømmes på nasjonalt nivå. Dette gjelder i hovedsak fremmede arter (arter kommet til Norge ved hjelp av mennesker eller menneskelig aktivitet etter år 1800), eller tilfeldige gjester. NE er en kategori som benyttes for arter eller først og fremst for hele slekter eller andre taksonomiske grupper med dårlig utredet taksonomi, svært dårlig kunnskapsgrunnlag eller mangel på tilgjengelig kompetanse for å kunne gjøre vurderinger.
Byggeskikk
Byggeskikksbegrepet som kulturhistorisk fagterm er i utgangspunktet deskriptivt og verdinøytralt, men kan både i fagmiljøer og i folks dagligtale også brukes normativt, og det tillegges da en betydning parallell til ordet «folkeskikk».
Herma Bauma
Fra 1931 til 1952 ble hun østerriksk mester i spydkast 15 ganger. Hun forbedret den østerrikske rekorden 14 ganger. Den siste rekorden ble ikke slått før i 1959. I 1932, 1933 og 1947 ble Herma Bauma også østerriksk mester i femkamp.
Norsk rødliste for arter
Gamle kategorier og kriterier
Kategoriene på den gamle norske rødlista var utrydda (Ex), trua (E), sårbar (V), sjelden (R), hensynskrevende (DC) og bør overvåkes (DM). Den største forandringa i den nye rødlista er at den i større grad tar for seg hvor trua artene er. Kategorien sjelden, som omfatta arter som hadde små eller svært spredte populasjoner, har dermed gått ut, og det har blitt flere kategorier for trua arter i stedet.
Byggeskikk
Hvert år utdeles byggeskikkpriser til nye byggverk som har tatt opp i seg lokal tradisjon og preg. Den mest kjente er Statens byggeskikkpris. Prisene impliserer en normativ definisjon av byggeskikksbegrepet, og de blir vanligvis tildelt arkitekter som skaper arkitektur.
Norsk rødliste for arter
Direkte truede arter
Nedenfor finnes en tabell med antall direkte truede arter fordelt i ulike organismegrupper etter den gamle norske rødlisten.
Norsk rødliste for naturtyper
Norsk rødliste for naturtyper) 2018 viser hvilke naturtype som har risiko for å gå tapt fra Norge. Rødlista er utarbeidet av Artsdatabanken i samarbeid med fageksperter.
Norsk fremmedartsliste
Norsk fremmedartsliste (før: norsk svarteliste) er en oversikt over fremmede arter i Norge, med økologiske risikovurderinger for et utvalg av artene. Norsk svarteliste utkom første gang i 2007, utgitt av Artsdatabanken, og utarbeidet i samarbeid med vitenskapelige eksperter.
Eksterne lenker
Nasjonale lenker: Internasjonale lenker:
Liste rouge de l'IUCN IUCN Rode Lijst IUCN Kırmızı Liste Червона книга 世界自然保護聯盟瀕危物種紅色名錄
Geitvedslekten
Geitvedslekten (Rhamnus) er en planteslekt innenfor trollheggfamilien (Rhamnaceae) innenfor ordenen Rosales. Den omfatter ca. 90-100, avhengig av om man også inkluderer de 9-12 artene i trollheggslekten (Frangula). I Norge vokser arten geitved. Dette er fortrinnsvis busker eller lave trær.
Det er ikke uvanlig å mene at trollheggslekten (Frangula) og geitvedslekten er én og samme slekt – Rhamnus. I norsk botanikk har det likevel vært vanlig å opprettholde skillet mellom dem som to separate slekter. Hovedforskjellen er at trollheggslektens arter har fem kronblad, mens geitvedslektens arter har fire kronblad.
Königsbrück
Königsbrück (øversorbisk: Kinspork) er en by 25 km nordøst for Dresden i den vestlige delen av det historiske landskapet Lausitz i Landkreis Bautzen i Direktionsbezirk Dresden i Fristaten Sachsen. Byen er hovedsete for forvaltningsfellesskapet Königsbrück og har 4 491 innbyggere (31. desember 2009).
Königsbrück var en by i Kreis Kamenz fra 1952 til 1990, og i Landkreis Kamenz fra 1990 til 1994. Fra 1. august 1994 frem til 1. august 2008 var den kretshovedstad i Landkreis Kamenz, som oppstod gjennom en sammenslåing av kretser i forbindelse med kretsreformen i Sachsen i 1994 og 1996. Siden 1. august 2008 har byen vært en del av Landkreis Bautzen.
Marie Melchior Joseph Théodore de Lagrené
Marie Melchior Joseph Théodore de Lagrené (født 14. mars 1800 i Amiens i Frankrike, død 26. januar 1862 i Paris) var en fransk lovgiver og diplomat.
Liv og virke
Han nedstammet fra en gammel picardisk adelsslekt. Han gikk inn i fransk diplomatis tjeneste i ung alder, og virket i det franske utenriksdepartement under utenriksminister Mathieu de Montmorency, som han ledsaget til Veronakongressen i 1822. Året etter ble han utsending til Russland, deretter i det Det ottomanske rike, og i 1828 ble han fransk ambassadør til Spania. Lagrené forble i tjeneste etter opprettelsen av julimonarkiet i 1830 og innehadde en rekke fremskutte stillinger i det franske diplomati. I 1843 sendte kong Louis Philippe ham til Kina der han skulle fremforhandle en handelstraktat som skulle sikre Frankrike de samme privilegier som Storbritannia hadde sikret seg ved Nanjingtraktaten. Den 24. oktober 1844 inngikk Lagrené og mandarinen Qiying Whampoaavtalen i 1844. Den legaliserte dessuten kristendommen i Kina og åpnet for kristen misjonsvirksomhet.
Etter at julimonarkiet falt i 1848 forlot Lagrené regjeringen for en kort stund. Men i 1849 ble han valgt til representant for Somme til den franske lovgivende forsamling. Der gikk han konsekvent inn for konservative anliggender som blant annet avgrensing av stemmeretten. Etter Louis-Napoléons statskupp i 1851 trakk Lagrené seg fra den franske offentlige scene.
Glens Falls
Glens Falls er en by i delstaten New York i USA. Den ble grunnlagt i 1765. I byen ble det kjempet store slag under den amerikanske uavhengighetskrigen, og den ble helt nedbrent i 1783. Senere ble den bygd opp igjen.
Ved folketellingen i 2010 hadde byen 14 700 innbyggere.
Kjente personer som er født i byen er fribryteren Jim Duggan og programlederen Rachael Ray.
Barbara Hendricks
Hun studerte og tok en universitetseksamen i matematikk og kjemi, men fortsatte deretter sine studier i New York innen et helt annet emne – musikk – der hun også har en universitetseksamen.
Musikalsk karriere
Hendricks har sunget ved alle større operahus i verden og hun sang også rollen Liu ved den historiske framføringen av Giacomo Puccinis opera Turandot i Beijings forbudte by i 1998. Hun har opptrådt i mer enn 20 ulike roller. Av disse er 12 innspilt på plate. Fra 2006 har hun sitt eget plateselskap, Arte Verum, etter at hun tidligere var knyttet til EMI.
I 1994 debuterte hun som jazzsangerinne på Montreux Jazz Festival. Siden da har hun opptrådt på jazzfestivaler over hele verden. Hun opptrer også i kammermusikk og har selv organisert flere slike.
Humanitært arbeid
Siden 1987 har hun vært knyttet til FNs høykommissær for flyktninger som goodwill-ambassadør. I 1998 opprettet hun «Barbara Hendricks Foundation for Peace and Reconciliation». Etter ønske fra vinneren av Nobels fredspris Kofi Annan sang hun på fredspriskonserten i 2001 i Oslo. Et halvt år senere sang hun under seremonien som markerte Øst-Timors uavhengighet.
Natassia Malthe
Linn Natassia Malthe, best kjent som Natassia Malthe, (født 19. januar 1974) er en norsk fotomodell og skuespillerinne. Hun har også brukt navnene Natasha Malthe, Natassia Scarlet Malthe og Lina Teal.
Tidlig liv
Natassia Malthe er den yngste av to døtre, hennes norske far, Harald Malthe, er en lærer og hennes malaysiske mor er en pensjonert sykepleier. Hun vokste opp blant annet i Drøbak. Hun er i noen filmer kreditert som Natasha Malthe eller Lina Teal.
Malthe gikk på danseskoler i Skottland, Norge og Canada, hos the Royal Winnipeg Ballet, the Goh Ballet Academy, og det Norske Operahus, der hun både danset og sang mens hun avsluttet studiene sine. Rett etterpå flyttet hun til London, for å studere musikalsk teater. Derfra dro hun til USA og fikk sin første skuespillerrolle på fjernsyn.
Skuespillerkarriere
Hun har flere mindre roller, blant annet i TV-seriene Dark Angel og Andromeda, samt flere filmroller. Den hittil største rollen var som Typhoid i superhelt-filmen Elektra der hun spilte mot Jennifer Garner, og gjennomførte en meget omtalt kyssescene med Garner.
I mars 2008 gikk ryktene om en hovedrollen i sin egen TV-serie, som fikk navnet Scarlet etter hennes eget mellomnavn. Miniserien skulle regisseres av David Nutter, som har laget andre fjernsynsserier som Sopranos, Entourage, Nip/Tuck og Smallville. Scarlet skulle etter planen ha premiere i USA rundt begynnelsen av mai 2008, men det hele var bare en gigantisk reklamebløff for elektronikkprodusenten LG, som lanserte en serie flat-TV med navnet Scarlet I 2008 gikk også ryktene om at hun også hadde en rolle i den siste James Bond-filmen Quantum of Solace, noe som andre kilder ikke kunne bekrefte. I midten av august ble det bekreftet at Malthe skal spille i en science-fiction miniserie ved arbeidstittel «Mirabilis» sammen med blant annet Christopher Lloyd.
Priser og nominasjoner
MTV Movie Awards
Utvalgt filmografi
Listene under er ikke komplett, se Internet Movie Database – Natassia Malthe
Erteslekta
Erter (Pisum) er en gruppe planter som hører til erteblomstfamilien og blir nyttet som mat og dyrefor. Erter ble også dyrket for å forbedre jordsmonnet og som prydbusk.
Arten sukkerert/hageert (Pisum sativum) er en gammal kulturvekst og det er gjort historiske funn som viser at erter har vært dyrket i minst 10 000 år. I forbindelse med arkeologiske utgravninger i palasset til kong Priamos av Troja ble det funnet ei krukke med over 180 kg erter som hadde holdt seg fint i 3000 år. I Burma har man, ved hjelp av karbon-14 metoden, datert erter til en alder på 9770 år.
Gruppen deles opp i mellom 1-5 arter, avhengig av hvilket system man følger.
Petit pois (fransk: «små erter») er i matstellet, opprinnelig i det franske kjøkken, betegnelsen på visse varianter av alminnelige sukkererter som er blitt høstet før de har nådd full normal modning.
Partisanskaja
Partisanskaja (russisk: Партизанская) er en elv sør i Primorskij kraj i Russland. Den er 142 km lang og har et nedbørfelt på 4 140 km². Elven har utspring fra sørsiden av Sikhote-Alin-fjellene og munner ut i Nakhodkabukta i Japanhavet nær byen Nakhodka. Andre byer langs elven er Partizansk.
Tsjuktsjisk laika
Tsjuktsjisk laika er en spisshund som tilhører gruppen av nordiske sledehundraser. Den er en nordøstlig variant av østsibirsk laika og er kjent som tsjuktsjiernes jakhund. Rasen ble ganske nylig anerkjent som en egen hunderase av den russiske kennelklubben, men den mangler fortsatt internasjonal anerkjennelse. Hunden stammer fra republikken Tsjukotka i Sibir (Russland), der lokalbefolkningen bruker den som både jakthund, trekkhund og kløvhund.
Tsjuktsjisk laika blir omkring 62-68 cm i skulderhøyde. Tispene (ca. 62-65 cm) er cirka 3 cm lavere enn hannene (ca. 65-68 cm). Rasen har kraftig vann og snøavisende pels, som på vinterstid kan bli 10-15 cm lang og har tett, isolerende underull. Alle farger er tillatt, unntatt helhvit. De vanligste fargene er kombinasjoner av sort/hvit, hvit/sort, grå/hvit, hvit/grå og ulvegrå. Hunden kan ha flere farger på øyne, herunder blå og ett blått øye. Dette er en hund som kan tåle temperaturer ned mot minus 50 grader celsius. Den er svært utholdende og energisk, og dessuten ofte meget flokkorientert. Det siste gjør den også til en utmerket familiehund.
Lauparen
Lauparen er et fjell i Vestnes, Ålesund og Fjord kommune i Møre og Romsdal. I nord ligger Tresfjord i Vestnes, i vest Vaksvika I Ålesund, og i sørøst fjelldalen Jasvollbotnen i Fjord. Fjellet har en høyde på 1 434 meter over havet og er det høyeste punktet i Ålesund kommune.
Den beste ruten går opp den bratte men ellers greie sørsiden. Dit kommer man seg lettest fra vegen på fjellovergangen mellom Vaksvika og Tresfjord. Med sin posisjon lengre ute på halvøya mellom Romsdalsfjorden og Storfjorden en andre fjell av tilsvarende høyde, er Lauparen godt synlig flere steder i midtre og ytre strøk i distriktet.
Snøggveien (Oslo)
Snøggveien (1-17, 2A-12) er en gate som ligger på Prinsdal i bydel Søndre Nordstrand i Oslo. Det er en liten avstikker fra Nedre Prinsdals vei. Snøggveien betyr egentlig snarveien, men det er faktisk en blindvei.
Série B
Campeonato Brasileiro Série B er den nest øverste divisjonen i brasiliansk herrefotball. 20 lag spiller i divisjonen. De 4 beste lagene rykker opp til Série A, mens de 4 nederste rykker ned til Série C.
Marcus Vinícius Dias
Dias vant en olympisk bronsemedalje i basketball under OL 1948 i London. Han var med på det brasilianske laget som kom på tredjeplass i basketturneringen bak USA og Frankrike. Det var andre gang som basketball sto på det olympiske programmet, tjuetre lag deltok i turneringen. Brasil vant over Tsjekkoslovakia i kvartfinalen men tapte semifinalen til Frankrike med 33-45 som siden tapte finalen til USA. Brasil beseiret Mexico i bronsefinalen med 52-47.
Hagfors kommune
Hagfors kommune er en kommune i Värmlands län i landskapet Värmland i Sverige. Kommunens administrasjonssenter ligger i Hagfors.
Tettsteder
Hagfors kommune har åtte tettsteder. I tabellen oppgis antall innbyggere per 31. desember 2010.
Eksterne lenker
ᐊᒡᕗᕐᔅ
Don Dokken
Donald Maynard Dokken (født 29. juni 1953) er en amerikansk sanger av norsk avstamning mest berømt for å være hovedvokalisten i bandet Dokken. Han er kjent for sin melodiske stemmestil som har gjort ham til en påvirkningskraft i amerikansk heavy metal.
Dokken stiften bandet Boyz sammen med George Lynch og trommeslager Mick Brown sent på 1970-tallet før han flyttet til Tyskland og endret bandnavnet til Dokken innen de platedebuterte i 1983. Jeff Pilson er kreditert som bassist på albumet Breaking the Chains, selv om det i virkeligheten var Peter Baltes fra Accept som deltok i innspillingen. Baltes skulle senere bli med på Don Dokkens soloalbum Up from the Ashes (1990).
Mens han oppholdt seg i Tyskland, ble Dokken aktuell som erstatning for vokalisten Klaus Meine i Scorpions, da det var usikkert om Meine ville være i stand til å fortsette etter operasjon av stemmebåndet. Dokken spilte inn demoer med Scorpions i forkant av Blackout (1982), men disse er ikke utgitt.
Nils Hønsvald
Nils Hønsvald  (født 4. desember 1899 i Horten, død 24. november 1971) var en norsk avisredaktør og Ap-politiker.
Biografi
Under andre verdenskrig i Norge var Hønsvald aktiv i motstandsarbeidet, og redaktør for den illegale avisen Giv akt. Han ble arrestert og satt fengslet både i 1941 og 1944.
Hønsvald var forsynings- og gjenreisningsminister i Einar Gerhardsens andre regjering fra 1948 til 1950. Han var medlem av Stortinget fra 1945 til 1969. Hønsvald var president i Lagtinget 1961–1965 og president i Odelstinget 1965–1969. Fra 1955 til 1964 var han parlamentarisk leder for Arbeiderpartiets stortingsgruppe. Nils Hønsvald Hamar Arbeiderblads første redaktør, og satt i stillingen fra 1. april 1925 til 23. juli 1927. Han ble anmodet av Aps sentralstyre og bli redaktør av Østfold Arbeiderblad, noe han var i perioden fra 1927 til 1929. Han var redaktør av Sarpsborg Arbeiderblad fra 1929 til 1969.
Den Hønsvaldske parlamentarisme
«Den Hønsvaldske parlamentarisme» ble et begrep i norsk politikk etter at Stortinget i 1961 debatterte den såkalte Cuba-saken. I 1958 hadde regjeringen sagt ja til en våpen- og ammunisjonsleveranse til Cuba, til tross for den spente situasjonen i landet. En medvirkende årsak var at leveransen ville bremse den vanskelige økonomiske utviklingen ved Raufoss Ammunisjonsfabrikker. Maktskiftet på Cuba skjedde etter at våpnene var sendt fra Norge, og førte til at våpnene havnet i hendene på Fidel Castros opprørsstyrke, istedenfor til Fulgencio Batistas militære styrker som hadde bestilt våpenleveransen.
Da saken ble tatt opp i Stortinget tok justisminister Jens Haugland på vegne av regjeringen raskt selvkritikk for at det var gjort en feil, og at leveransen var i strid med retningslinjene om at våpen ikke skulle sendes til land som er innblandet i borgerkrig.
De borgerlige partiene valgte likevel å sette frem et mistillitsforslag mot regjeringen. Det var i denne debatten Nils Hønsvald som Arbeiderpartiets gruppefører sa:
«Du er ikke kommet hit for å lese dokumenter, du har kommet hit for å stemme», sa Hønsvald bryskt, da Odvar Nordli som varamann spurte hvor han kunne finne møtedokumentene.
Grums kommune
Tettsteder
Grums kommune har tre tettsteder. I tabellen oppgis antall innbyggere per 31. desember 2010.
Eksterne lenker
ᒡᕈᒻᔅ
Panamerikanske leker 1951
Panamerikanske leker 1951 var de første Panamerikanske leker, de ble arrangert i Buenos Aires i Argentina i perioden 25. februar til 9. mars 1951. Det var 2 513 utøvere fra tjueen nasjoner som deltok i atten sporter. Argentina ble beste nasjon med 68 gullmedaljer foran USA med 46.
Copadichromis
Copadichromis er en slekt ciklider som lever i Malawisjøen. Mange av artene er populære akvariefisk, da de er relativt fredelige i fangenskap.
Gandsfjord Karateklubb
Gandsfjord Karateklubb er en karateklubb som holder til i Sandnes Kampsportsenter sine lokaler i Sandnes.
Gandsfjord Karate Klubb ble startet i 1993 og har 2016 ca. 100 medlemmer i alle aldre. Klubben ble startet av hovedtrener shihan Jarle Sundvor som har mer enn 40 års erfaring fra karate. Klubbleder er sempai Tommy Thidesen, 1. dan.
I klubben legges det vekt på et godt miljø, og har de siste årene fått flere voksen medlemmer som trener jevnt og godt. Med jevne mellomrom arrangeres turer, temakvelder og lignende.
Klubben er medlem av Norges Kyokushin Karate Organisasjon (NKKO), som er stilartsforbund, og Norges Kampsportforbund (NKF) som er tilknyttet Norges Idrettsforbund.
For medlemmer betyr dette at de kan delta på stevner, leirer og kurs både i regi av NKKO og NKF, samt at de er dekket av en forsikring.
Pizzoccheri
Pizzoccheri er en type pasta.
Pizzoccheri er formet som lange, flate plater, ikke ulikt lasagne, og er en del mørkere i fargen enn vanlig pasta.
Pizzoccheri skal stamme fra Teglio, en liten by i provinsen Sondrio i Italia. Her arrangeres det marked to ganger i året; «La Sagra dei Pizzoccheri» i juli og «festivalen for den gyldne pizzocchero» i september.
PGA-touren 2006
2006-sesongen på PGA-touren starter med turneringen Mercedes Championships i uke 1 og ender med The Tour Championship i uke 44.
2006-sesongen omfatter 49 turneringer på 45 uker, inkludert lagturneringen Ryder Cup uten pengepremie. Touren starter i Hawaii i januar, tilbringer det meste av de to første månedene i California og Arizona, og flytter seg deretter til Florida. I april begynner den å flytte nordover. Sommermånedene blir hovedsakelig tilbrakt i de nordøstre og sentrale deler av USA, og på høsten flytter touren sydover igjen.
VM i skiskyting 1984
Det første verdensmesterskapet i skiskyting for kvinner ble arrangert i 1984 i Chamonix i Frankrike. Samme år ble det arrangert OL i Sarajevo, og dermed ble det ikke utdelt noen VM-titler for menn.
Fylkesvei 3304
Fylkesvei 3304 går mellom Dolhus bru og Aspheim i Skien kommune. Veien er 1,8 km lang.
Frem til 2019 hadde veien betegnelsen fylkesvei 57 (Telemark).
Argynnis
Argynnis er en slekt av sommerfugler som regnes tilunderfamilien Heliconiinae i den artsrike familien flikvinger (Nymphalidae). Slekten omfatter alle de store artene i gruppen perlemorvinger (Argynnini). I Norge er det funnet fire arter av denne slekten.
Utseende
Middelsstore til store (vingespenn 50-80 millimeter), kraftige sommerfugler med brede vinger. Oversiden er vanligvis oransje, sjeldnere grønnlig eller mørkblå, tett besatt med svarte flekker. Forvingens underside er gjerne blekt oransje, bakvingens brun eller grønnaktig med sølvflekker eller et sølvfarget tverrbånd. Larvene er brunlige og tornete.
Levevis
De fleste nordlige artene har larver som lever på fioler (slekten Viola). Selv om de store Argynnis-artene flyr godt er perlemorvingene stort sett ganske stedbundne. De flyr med langsomme vingeslag og seiler av og til et kort stykke på stive vinger.
Adsorpsjon
Adsorpsjon er en prosess som opptrer ved at en gass eller væske bindes til overflaten av et fast stoff eller væske (adsorbenten) og danner en molekylær eller atomær film (adsorbatet). Adsorpsjon er et viktig felt innen overflatekjemi, og prosessen er forskjellig fra absorpsjon der er stoff diffunderer inn i et annet stoff (bulkfase). Disse to prosessene kalles samlet sorpsjon.
Adsorpsjon er til stede i de fleste naturlige fysiske, biologiske og kjemiske systemer og er i utstrakt bruk i industrielle løsninger med eksempler som aktivt kull, vannrensing og enkelte katalysatorer. Adsorpsjon ligner på overflatespenning og er en konsekvens av overflateenergi. Inne i bulkfasen er alle bindingene fylt (ioniske, kovalente eller metallisk/krystallinske), men på overflaten er det frie bindinger fordi atomene ikke er fullt omgitt av naboatomer. Det er derfor energimessig gunstig å danne bindinger med andre tilgjengelige atomer.
Kamtjatka laika
Kamtjatka laika er en spisshund som tilhører gruppen av nordiske sledehundraser. Den var tidligere regnet som en østlig variant av østsibirsk laika. Rasen ble anerkjent av russisk kennelklubb den 26. februar 1992. Hunden stammer fra Korjakdistriktet i Sibir (Russland), der lokalbefolkningen bruker den som både jakthund, trekkhund og kløvhund.
Kamtjatka laika er en stor kvadratisk bygget hund. Hannene har normalt en skulderhøyde på 56-68 cm. Større hunder er tillatt, forutsatt at helhetsinntrykket forblir det samme. Typiske hanner med en skulderhøyde på 70 cm er ikke uvanlig. Hanner under 60 cm blir ikke foretrukket. Tispene blir normal 54-64 cm i skulderhøyde.
Pelsen har tett og tykk underull og stive vannavisende dekkhår på 8-10 cm om vinteren, da den også er mest fargesterke. Sommerpelsen er blekere i fargene og har lettere og langt mer sparsom underull.
Færøysk kirkehistorie
Færøysk kirkehistorie begynner omkring år 625, da munker fra Irland flyttet til Færøyene, hvor de levde eremittliv og tilbragte tiden med å drive fåreavl og dyrking av blant annet havre. Sannsynligvis flyttet munkene videre til Island omkring år 800, i tiden rundt vikingenes ankomst.
Ved reformasjonen ble kirkespråket endret fra latin til dansk, og ble ikke endret til færøysk før i 1939. Kirken på Færøyene ble del av den lutherske dansk-norske statskirken, først som eget bispedømme og siden som prosti underlagt forskjellige bispedømmer. I 1990 ble Færøyene eget bispedømme igjen, og i 2007 ble den lutherske statskirken en selvstendig kirke under navnet Fólkakirkjan. Den dag i dag spiller kristendommen en stor rolle i færøysk kultur og folkeliv, og øyene betraktes som et av de mest religiøse samfunn i Europa.
Fólkakirkjan er det største trossamfunnet, med 81,9 % av den færøyske befolkningen som medlemmer i 2013. Omtrent 10 % tilhører Brøðrasamkoman (Brødremenigheten). 5 % tilhører andre kirkelige retninger, som Pinsemenigheten og Syvendedagsadventistene. Herunder har den katolske kirken 130 medlemmer, hvorav 70 i Tórshavn.
Tidlig maktkamp
Mannen som har fått æren av å ha kristnet Færøyene var formet av dramatiske hendelser. Sigmundur Brestisson var sønn av Brestir Sigmundsson, som sammen med broren Beinir Sigmundsson hadde blitt drept av den rivaliserende vikinghøvdingen Tróndur í Gøtu på Stóra Dímun i 970. Sigmundur og fetteren Tóri ble oppfostret hos Tróndur, men Tróndur sendte dem senere til Norge med håp om at de ikke skulle vende tilbake.
I Norge ble de to fetterne kjent med kristendommen, og ble hirdmenn hos Håkon jarl. I 988 vendte de tilbake til Færøyene med to skip og 120 mann for å hevne drapet på deres fedre. Øssur Havgrímsson ble drept, og de sluttet fred med de andre i striden. De ble enige om at Håkon jarl skulle dømme i den gamle familiekonflikten. På Lagtinget på Tinganes ble Tróndur í Gøtu tvunget til å akseptere Sigmundurs og Håkons Jarls nyordning. Sigmundur og Tóri returnerte til Norge.
Gjenkristningen
I 999 ble Sigmundur atter sendt til Færøyene, denne gang av Olav Tryggvason, som gav Sigmundur og noen prester i oppdrag å omvende færøyingene. De skulle døpes og bli opplært i å være gode kristne. Sigmundur og tretti menn angrep Tróndur, og tvang ham med våpenmakt til å gå over til kristendommen. For å gjennomføre en kollektiv omvendelse møttes Tróndur og de øvrige færøyingene på Lagtinget, hvor de imidlertid avviste den nye lære om Hvíta Krist, ettersom de så på kristendommen som Sigmundurs unnskyldning for å ta makten over øyene, og Sigmundur ble nesten drept av den rasende forsamlingen.
Sigmundur valgte da en annen metode i sitt misjonsarbeid. I nattens mulm og mørke seilte han med sitt mannskap til Gøta og inn på Tróndurs gård, hvor han hev Tróndur ut av sengen og gav ham valget mellom å bekjenne seg til den kristne tro eller å bli halshugget. Tróndur var pragmatisk og valgte det første. Sigmundur omvendte færøyingene, mer eller mindre én etter én.
Sigmundurs død
Ifølge Færøyingesaga, som er hovedkilde til det man vet om Sigmundurs kristning, sverget Tróndur hevn i 1005. Han samlet sine menn til en nattlig aksjon som gikk ut på å angripe Sigmundur på Skúvoy, hvor han overnattet i en halvferdig kirke. Sigmundur var uforberedt, og han sprang i havet sammen med Tóri Beinirsson og drengen Einar fra Suðuroy. Denne svømmeturen har siden blitt legendarisk, og er blitt gjengitt i kvadet Sigmundarkvæði yngra. Tóri og Einar druknet underveis, mens Sigmundur lyktes å nå Sandvík på Suðuroy. Da han kom i land ble han drept av bonden Torgrímur Illi grunnet sine verdifulle smykker. Torgrímur var forøvrig en av Tróndurs menn.
Sigmundur Brestissons gravstein, Sigmundarsteinur, kan sees på kirkegården i Skúvoy. Steinen har et innhugget kors, men ingen runer.
Eget bispedømme
Det er noe forvirring rundt hvem som var den første biskopen for øyene, ettersom Adam av Bremen skrev at den selverklærte biskopen av Helgoland ble referert til på latin som biskopen av «Farria»; Færøyene heter «Insulae Faeroae» på latin. Det er i det minste slått fast at Bernhard Sakseren var misjonerende biskop fra 1047 til 1067, hvilket også Ryngerus var i slutten av det 11. århundre. Senere skal Gudmund vært biskop fra rundt 1100 til 1137.
Biskopene av Færøyene ble vanligvis valgt av bispesetet i Bergen, og var opprinnelig underlagt Hamburg-Bremen erkebispedømme. Færøyene ble underlagt Lund erkebispedømme i 1104, senere Nidaros erkebispedømme i 1152. Færøyenes biskop hadde sete i Kirkjubøur på Streymoys vestkyst, sentralt i øyriket, fra 1111. Det sies at biskop Orm, som etterfulgte Gudmund og var den første med sete i Kirkjubøur, ble gitt stedet fra en av datidens mektigste kvinner, Gæsa Sigursdottir, som straff for at hun hadde spist kjøtt under fasten. Gæsa skal deretter ha flyttet til Vágar og grunnlagt Gásadalur.
Det har senere blitt hevdet at enkelte fra det færøyske presteskapet tidvis krevde jus primae noctis, altså en landeiers rett til den første natten med en av sine nygifte underståtters brud.
Biskop Erlendur
Norskfødte Erlend fra Bergen, av færøyingene kalt Biskopur Erlendur (senere kjent som Erlendur av Færøyene), var biskop fra 1269 til sin død i 1308. Han igangsatte byggingen av Magnuskatedralen i Kirkjubøur, og var sannsynligvis den som skrev Færøyenes eldste bevarte dokument, Fårebrevet (Seyðabrævið) i 1298. Magnuskatedralen er fortsatt det fremste symbolet på katolisismens tid på Færøyene, selv om den aldri ble ferdig. Arkitekturen viser at den var ment bygd i gotisk stil.
Under Erlendurs tid som biskop ble kirkens eiendommer betraktelig utvidet, og skattene økt, noe som skapte misnøye blant færøyingene. Skatteøkningen skyldtes trolig behovet for å finansiere byggingen av Magnuskatedralen. Det sies at en gruppe rasende færøyinger tok livet av Erlendur utenfor Ólavskirkjan. Et brev sendt til hans kolleger i Bergen, Skálholt (Sør-Island) og Garðar (Grønland) tyder på at han var i live den 22. juni, og han døde trolig i fjellene i nærheten av Kirkjubøur samme år. Hans Jacob Debes hevdet at Erlendur dro tilbake til Norge og døde i Bergen den 13. juni. Uansett er Erlendur gravlagt i Kirkjubøur. Liket hans ble undersøkt av daværende biskop Jon I den tyske i 1420, med konklusjon om at han var å regne som helgen. Erlendur er til tross for sin bakgrunn sjelden regnet som en av de norske helgenene, om han er regnet med i det hele tatt, men heller som den eneste færøyske.
Reformasjonen
Den siste katolske biskopen på Færøyene ble Ámundur Ólavsson, som først ble godkjent av paven, og deretter av Frederik I av Danmark og Norge i 1532. Det at kongen ble satt som siste instans i en slik utnevnelse viser at pavens innflytelse var betydelig svekket på denne tiden i Nord-Europa. Den 1. januar 1533 ble Ámundur valgt til biskop på livstid etter et opprop blant færøyingene. I løpet av sin tid som biskop klaget han til Eske Bille over framferden til kjøpmenn fra Hamburg, hvorav tre brev er bevart i Danmarks nasjonalarkiv i København. Også gjennom Ólavssons tid som biskop videreførte man ordningen med den særskilte kirkeskatten, på færøysk kalt pæturspeningur («peterspenger»), som gikk til byggingen av Peterskirken i Roma, dette i tillegg til den ordinære tiendeskatten. Tiendeskatten var fra gammelt av firedelt, slik at en fjerdedel gikk til henholdsvis kirken, biskopen, presten og de fattige. Tiende ble på Færøyene trukket fra fisk, korn, smør, hval, sel, sjøfugl og ull.
Det er knyttet noe tvil rundt når reformasjonen faktisk kom til Færøyene; Louis Zachariasen anslo året 1535, mens Jakob Jakobsen satte året til 1540 da den også nådde Man. Zachariasens anslag ser ut til å være feil da biskopen fortsatt satt i embetet sommeren 1536, da en av hans medhjelpere dro til Olav Engelbrektsson. Det anses som lite sannsynlig at reformasjonen kom fortere til Færøyene enn til Danmark og Norge, eller at biskopen satt så lenge som til 1540, etter Olav Engelbrektssons rømning i 1537. C.V.C. Young estimerte ut fra denne informasjonen at reformasjonen kom til Færøyene i 1538. Da reformasjonen var gjennomført ble alt av kirkens landeiendommer som da omfattet rundt halve øyriket, konfiskert. To tredjedeler av dette tilfalt kong Christian III.